als_Latn dik_Latn sag_Latn
Podujevë, 9 tetor 2013 – Në vazhdën e aktiviteteve elektorale, Dega e LDK-së në Podujevë, sot realizoi takim me pensionistët e kësaj komune, me të cilët u bisedua për programin qeverisës të LDK-së në katër vitet e ardhshme dhe inkorporimin e kësaj kategorie në zbatimin e këtij programi.
Në takim me pensionistët llapjanë, sekretari i Degës së LDK-së në Podujevë dhe bartësi i listës së LDK-së për asamblenë komunale, z.Agim Kikaj, tha se “pensionistët tanë janë shtresa bazë e ndërtimit tonë të mirëfilltë, ngase puna dhe veprimtaria juaj në kushte dhe rrethana jashtëzakonisht të vështira janë baza më e fortë e ndërtimit tonë si shoqëri”.
“Unë, në emër të kryetarit të Degës njëherësh dhe kandidatit tonë për Kryetar Komune z. Agim Veliu ua përcjell tek ju garancinë më të fortë se LDK-ja do t’i adresojë hallet dhe problemet tuaja dhe do të angazhohet vazhdimisht brenda kompetencave tona, si Komunë, në krijimin e kushteve të favorshme që ju të keni vende dhe hapësira ku do t’i kaloni në qetësi vitet e pleqërisë tuaj, pushim që ju e meritoni me shumë se çdo kush tjetër”, tha Kikaj.
Më tej Kikaj tha se “takimi i sotëm është takim i shpalosjes së platformës sonë, por ne jemi shumë të interesuar që sot të bashkëbisedojmë me ju, t’i evidentojmë problemet dhe hallet tuaja në mënyrë që ato të bëhen pjesë e programit tonë, ngase ky do të jetë programi që në krye me z. Agim Veliun do ta qeverisë Podujevën edhe për mandatin e ardhshëm”.
Pensionistët llapjanë, në këtë takim edhe njëherë shprehën përkrahje të pa rezervë për LDK-në, partinë e Presidentit historik Ibrahim Rugova dhe falënderuan udhëheqjen komunale për kushtet që ia ka krijuar kësaj kategori, sidomos tek pjesa në parkun e qytetit ku janë vendosur ulëse dhe tavolina ku ata kalojnë një pjesë të ditës duke pushuar dhe duke bërë lojë shahu.
Bartësi i Listës së LDK-së në Podujevë z. Agim Kikaj para pensionistëve prezantoi edhe kandidatët për asamblistë, për të cilët tha se janë ekipi i fitores së madhe të LDK-së në Podujevë. /KI/
als_Latn als_Latn als_Latn als_Latn als_Latn als_Latn